Գիտնականները որոշել են, որ կուժը 3700 տարվա հնություն ունի և վերաբերում է խեթական պետության ժամանակաշրջանին: Պատմությունը պատվերով «նկարող» գիտնականները, իհարկե, ամեն կերպ փորձում են ապացուցել, որ խեթերը հայեր չեն, սակայն այսօր բազմաթիվ փաստեր հակառակն են ապացուցում: Մեր սփյուռքահայ գիտնականներից մեկը, օրինակ, Վարուժ Ներսիսյանը, ուսումնասիրություն է հրատարակել «Խեթերե՞ն, թե՞ հին հայերեն» վերնագրով, որտեղ այդ խնդրին է անդրադարձել: Թուրքերի համար էլ, բնականաբար, ավելի հեշտ է իրենց վերահսկած տարածքում գտնված իրերը վերագրել պատմության ասպարեզից իբրև թե իսպառ վերացած խեթերին, քան թե հարևան պետության մշակույթին, որի պատմական հայրենիքի վրա այսօր իրենց համար պատմություն են մոգոնում: